Tasnallunt
Tasnallunt d tussna n wanay n wayen akk itezzin neɣ yettilin deg tallunt, meḥsub ayen yeffɣen i teɣlaft tagnawant n wakal ; ama d itran, d imtiwgen, d inizken, imjeḥnaḍ, tigalaksiyin, atg, i ttuqumen i unadi ɣef yiẓuran-nsen, tamhazt-nsen deg wakud neɣ tayliwin-nsen tifizikin, tikmitin, d umussu-nsen d wayen nniḍen.
Tasnallunt d tussna taqburt maḍi i d-yennulfan si tallit n teglest, mi bdan imesnallunen imezwura ttmuqulen s webrid azrawan s igenni, dɣa fehmen deg-s aṭas n tlufa i ten-iɛawnen ula deg tudert n yal ass am yinig deg de yillel, maca tezga texleḍ d wayen iwumi qqaren aneǧǧem i icudden ugar ɣer ukerrer. Yerna yelfa-d usufeɣ n utiliskup d ayen ilaqen, dɣa segmi d-yella i tṣadd tesnallunt tartart s tidet. Tura yiwen seg yiswiyen-is, d afham n tlalit umeɣrad.
kab_Latn kab_Latn kab_Latn